UCAPAN YANG BERBAHAGIA TAN SRI MOHAMAD ZABIDI ZAINAL SEMPENA MAJLIS PELANCARAN CENTRE OF ADVANCED SKILLS 8 MAC 2015, 11.00 PAGI PERDA-TECH, NIBONG TEBAL, SPS, PULAU PINANG
Assalamualaikum Warrahmatullahi Wabarakatuh, Salam Transformasi dan Salam "1Malaysia: Rakyat Didahulukan, Pencapaian Diutamakan" Terima kasih diucapkan kepada pengacara majlis, Yang Berusaha Dr. Ahmad Jailani Mohamed Yunus, Timbalan Ketua Pengarah Perkhidmatan Awam (Operasi) Yang Berusaha Tuan Haji Saringat Haji Hassan Pengurus Besar PERDA 2
Yang Berbahagia Dato'-Dato', Datin- Datin, tuan-tuan dan puan-puan Warga Institut Kemahiran Tinggi PERDA yang saya kasihi sekalian. Alhamdulillah, saya bersyukur ke hadrat Allah SWT kerana dengan izin-Nya jua kita dapat berhimpun di pagi yang mulia ini dalam Majlis Pelancaran Centre Of Advanced Skills, Institut Kemahiran Tinggi PERDA. Majlis pada hari ini sangat signifikan kerana penubuhan Centre of Advanced Skills atau CoAS ini merupakan manifestasi komitmen Kerajaan Pusat untuk memberi latihan kemahiran 3
kepada rakyat melalui Agensi Pembangunan seperti PERDA. 2. Jika kita bandingkan pada hari ini, Sektor Pendidikan Teknikal dan Latihan Vokasional atau TEVT di negara kita masih lagi ketinggalan berbanding dengan negara-negara maju seperti di negara-negara OECD. Faktor utama yang menyumbang kepada keadaan ini adalah persepsi masyarakat yang cenderung melihat kepada kelayakan akademik berbanding bidang teknikal dan vokasional. 4
3. Usaha kerajaan dalam melahirkan lebih ramai tenaga kerja mahir memerlukan sokongan padu daripada masyarakat khasnya para majikan dan golongan sasar itu sendiri demi mencapai cita-cita Malaysia sebagai negara industri bertaraf dunia. 4. Salah satu kriteria bagi Malaysia untuk mencapai status negara maju menjelang Tahun 2020 adalah 50 peratus pekerjanya mestilah tenaga mahir dan dilengkapi dengan pelbagai kemahiran yang tinggi. 5
5. Secara umumnya, kebanyakan negara maju memiliki nisbah 50:50 dari segi tenaga kerja yang berkelulusan akademik dan TEVT. Malah, terdapat juga negara maju yang mempunyai jumlah tenaga kerja dalam sektor TEVT yang jauh lebih ramai daripada yang berkelulusan akademik. 6. Di negara Jerman misalnya, sebanyak 80 peratus tenaga kerjanya adalah tenaga mahir dan bekerja dalam industri pembuatan teknologi tinggi. Mereka telah dilatih dengan sempurna serta memiliki kemahiran 6
dan keupayaan yang selari dengan keperluan industri-industri di sana. Kekuatan negara Jerman ialah mereka telah mengamalkan Sistem Latihan Dual lebih daripada 100 tahun yang lalu. Di bawah sistem ini, latihan berlaku di dua tempat, iaitu di pusat latihan sebanyak 20-30 peratus melibatkan pembelajaran teori dan 70-80 peratus latihan amali berlaku di tempat kerja sebenar. 7. Bagaimana pula dengan keadaan di Malaysia? Berbanding dengan negara-negara maju, kita hanya mempunyai 28% tenaga mahir 7
daripada jumlah tenaga kerja negara. Jumlah ini masih rendah berbanding Singapura, Taiwan dan Korea Selatan. Justeru itu, Kerajaan sangat komited dalam memastikan bilangan tenaga mahir dipertingkatkan agar mencapai sasaran 50% menjelang tahun 2020 ke arah status negara berpendapatan tinggi. 8. Sehubungan itu, sistem latihan kemahiran dan jalinan usahasama dengan pihak industri perlu diperkukuhkan supaya lebih responsif dan menepati keperluan serta perkembangan ekonomi 8
negara. Tugas yang paling mencabar ialah menghasilkan tenaga kerja yang dapat memenuhi kehendak industri tempatan iaitu sekurang- kurangnya 3.3 juta pekerja mahir dalam tempoh 10 tahun akan datang. 9. Justeru itu pada tahun lepas, Kerajaan telah mengambil inisiatif dan menubuhkan Malaysian Technical University Network merangkumi 4 universiti tempatan yang menyediakan pelbagai kursus diploma dan ijazah pertama yang spesifik dalam bidang teknikal dan vokasional. Usaha ini dilihat bagi 9
membantu menaiktarafkan tahap pendidikan para pelajar dalam bidang ini. 10. Kerajaan juga telah mensasarkan bahawa menjelang tahun 2020, sekurang-kurangnya 46 peratus pekerjaan akan memerlukan kelayakan teknikal dan vokasional. Malah berdasarkan Laporan Penyiasatan Tenaga Buruh yang dikeluarkan oleh Jabatan Perangkaan, graduan dari subjek- subjek yang berasaskan teknikal dan vokasional mudah mendapat 10
pekerjaan berbanding bidang bukan teknikal atau sastera. 11. Dalam hal ini, saya suka menyatakan bahawa Kerajaan akan terus memberi penekanan terhadap usaha transformasi dengan memberi tumpuan terhadap modal insan yang berilmu, berpengetahuan dan berkemahiran tinggi. Dengan itu, Kerajaan akan memperluaskan pengambilan calon berkelayakan Sijil Kemahiran Malaysia (SKM) ke dalam Perkhidmatan Awam berdasarkan bidang yang berkaitan. 11
12. Buat masa ini, 17 skim perkhidmatan sedia ada berkelayakan Sijil Pelajaran Malaysia (SPM) telah diperuntukkan kemasukan di peringkat SKM. Ini akan diperluaskan kepada lebih banyak skim perkhidmatan lain yang bersesuaian. 13. Pada Bajet 2015, Program Transformasi Vokasional dan Teknik telah diberikan peruntukan khas untuk menaiktaraf institusi-institusi latihan kemahiran sedia ada dengan peruntukan sebanyak 1.2 billion ringgit. Langkah ini turut 12
dimantapkan melalui peningkatan pengambilan pelajar di kolej vokasional dan kolej komuniti. 14. Tenaga mahir merupakan tunjang kepada pembangunan ekonomi negara sejajar dengan hasrat Program Transformasi Ekonomi. Teras bagi mana-mana ekonomi berpendapatan tinggi terletak pada tenaga kerja yang kompetitif, kreatif dan inovatif. 15. Perkara ini dapat memberi impak besar kepada pembangunan ekonomi negara. Secara tidak 13
langsung, Malaysia dapat mengurangkan kebergantungan terhadap tenaga buruh asing yang tidak berkemahiran. Tuan-tuan dan puan-puan yang saya kasihi sekalian, 16. PERDA-TECH sebagai Centre of Advanced Skills ditubuhkan bagi menawarkan program-program profesional kemahiran tertinggi. Ia ditubuhkan bertujuan untuk memberi lebih banyak ruang dan peluang kepada masyarakat untuk mendapatkan pekerjaan dalam 14
bidang kemahiran dan pendapatan yang lebih tinggi. Dua skop utama iaitu bidang Teknologi Kimpalan dan Teknologi Pembuatan. 17. Saya difahamkan bahawa pelaksanaannya akan dijalankan secara berfasa, dimulakan dalam bidang teknologi kimpalan pada tahun ini dan bidang Teknologi Pembuatan pada tahun 2017. PERDA perlu kekalkan momentum agar dapat bersaing dengan institusi pengajian yang lain dan mencapai hasrat menjadi pusat R & D kepada 15
IPTA dan industri yang seumpama dengannya. 18. Sehubungan itu, dengan usaha- usaha yang dilaksanakan oleh Kerajaan termasuklah inisiatif PERDA untuk menubuhkan CoAS ini, saya berharap lebih ramai lagi pelajar- pelajar akan memilih bidang teknikal dan vokasional di PERDA-TECH sebagai pilihan utama laluan kerjaya pada masa hadapan. PENUTUP 16
Tuan-tuan dan Puan-puan yang saya kasihi sekalian, 19. Sebelum saya mengakhiri ucapan ini, saya ingin mengambil kesempatan untuk mengucapkan tahniah dan syabas kepada warga PERDA-TECH atas kejayaan inisiatif ini. Maka, dengan lafaz Bismillahir Rahmanir Rahim, saya merasmikan Centre Of Advanced Skills, Institut Kemahiran Tinggi PERDA. 17
Sekian, Wabillahitaufik Walhidayah Wassalamualaikum
Warahmatulahi Wabarakatuh.
Terima kasih.